Daya tindak

Daya tindak (atau koping, dari ) merupakan tindak balas pemikiran dan tingkah laku terhadap seseorang individu dalam mengalami situasi tekanan atau stres yang bertujuan untuk mengatasi masalah atau konflik yang muncul akibat daripada situasi tersebut, sama ada masalah dalaman mahupun luaran. Strategi daya tindak  juga merupakan salah satu usaha yang konstruktif atau membina penghalang kepada tekanan.R.S. Lazarus & S. Folkman, Stress, Appraisal, and Coping (1984) p. 141.  Contoh daya tindak untuk berhadapan dengan rangsanagan stres yang dilakukan oleh golongan kanak-kanak pada kebiasanya ialah menggigit kuku (onikofagi, dari ). Keberkesanan usaha untuk tingkah laku daya tindak bergantung pada jenis tekanan, individu, dan keadaan semasa. Tindak balas daya tindak sebahagiannya dikawal oleh personaliti (sifat kebiasaan), tetapi juga sebahagiannya oleh persekitaran sosial, terutamanya sifat persekitaran yang menekankan.

 Strategi daya tindak 
Beratus-ratus strategi daya tindak telah dicadangkan dalam usaha untuk memahami cara seseorang individu bertindak. Klasifikasi strategi ini ke dalam seni bina yang lebih luas belum dipersetujui. Penyelidik-penyelidik cuba mengumpulkan tindak balas daya tindak secara rasional, secara empirik dengan analisis faktor, atau melalui gabungan kedua-dua teknik.  Pada awalnya, Folkman dan Lazarus telah membahagikan strategi daya tindak kepada empat kumpulan, iaitu fokus masalah, fokus emosi, usaha mencari sokongan, dan daya tindak yang memberikan makna. Weiten pula mengenal pasti empat jenis strategi daya tindak iaitu fokus penilaian (kognitif penyesuaian), fokus masalah (tingkah laku suai), fokus emosi dan daya tahan pekerjaan.Weiten, W. & Lloyd, M.A. (2008) Psychology Applied to Modern Life (9th ed.). Wadsworth Cengage Learning. . Sesetengah sarjana telah mempersoalkan kesahihan psikometrik dalam pengkategorian paksa kerana strategi tersebut tidak bebas antara satu sama lain.. Pada hakikatnya, orang ramai boleh menggunakan pelbagai strategi daya tindak secara serentak. Kebiasaanya, orang menggunakan campuran beberapa jenis strategi daya tindak, yang mungkin berubah dari semasa ke semasa. Semua strategi ini boleh terbukti berguna, tetapi ada yang mendakwa bahawa mereka yang menggunakan strategi daya tindak, masalah yang dihadapinya akan "disesuaikan" oleh diri dengan kehidupan yang lebih baik.Taylor, S.E. (2006). Health Psychology, international edition. McGraw-Hill Education, p. 193

 Rujukan 

 Sumber 



 Bacaan lanjut 
Susan Folkman and Richard S. Lazarus, "Coping and Emotion", in Nancy Stein et al. eds., Psychological and Biological Approaches to Emotion (1990)

 Pautan luar 


Kategori:Tingkah laku manusia
Kategori:Kehidupan peribadi
Kategori:Tekanan (biologi dan psikologi)